text: Betri vinir er ein fyribyrgjandi verkætlan ímóti happing. Tilfarið er ætlað til 0-9 ára gomul børn, fakfólk og foreldur. Barnabati stendur fyri verkætlanini, í samstarv við Mary Fonden og Red Barnet.
text: #000001
text: Tilfarið er samansett av námsfrøðiligum amboðum, sum gera tað lættari at styrkja barnafelagsskapin og fyribyrgja happing. Betri vinir er grundað á eina nýggja fatan av happing, sum tekur støði í virðunum tolsemi, virðing, umsorgan og dirvi.
text: #000002
text: Tá tú keypir Betri vinir, fylgir eitt vegleiðaraskeið við, har fakfólk leiðbeina tær. Bara dagstovnar kunnu keypa Betri vinir.
text: #000003
text: Barnabati arbeiðir uttan fíggjarligan vinning, vit fáa sostatt ongan ágóða av søluni.
text: #000004
text: Betri vinir – Fri for Mobberi hevur tilfar til børn, fakfólk og vaksin.
text: #000005
text: Til børnini er tilfarið til dømis Bamsa, samrøðutalvur/plakatir og massasjusøgur, sum gera tað møguligt hjá barnabólkinum at tosa um og spæla sær við virðini tolsemi, virðing, umsorgan og dirvi.   Betri vinir tilfarið til tey størru børnini leggur upp til at tosa um felagsskap, vinarlag og arging í einum máli, sum børnini skilja. Vit tosa m.a. um munin millum at arga til stuttleika og at arga av álvara – og gera teir óvirknu áskoðararnar tilvitaðar um, at teir kunnu gera ein mun og geva teimum amboð at siga frá.
text: #000006
text: Í kuffertinum til tey minstu børnini er dentur lagdur á felagsítriv, har ymisk spøl geva børnunum kunnleika til fyrrnevndu virðini.   Til fakfólk og foreldur eru t.d. kjakkort, sum kunnu nýtast á starvsfólka- og foreldrafundum, eins og tað eisini eru fimm ráð til foreldur, ið minna foreldrini á teirra leiklut í mun til trivnað í barnabólkinum.
text: #000007
text: Betri vinir dagstovnakuffertið inniheldur: – 1 Bamsa (handskadukka), eydnudjór hjá Betri vinir. Bamsa er felags hjá stovuni. – Lítlar persónligar bamsur. – Námsfrøðilig hefti um ástøði, praksis og virksemi – Vegleiðing á dvd – Samrøðutalvur/plakatir (tekningar og stuttar søgur á forsíðuni, spurningar á baksíðuni) – Massasjusøgur “Tann, mann nertur við, happar mann ikki” – Rørsluhefti – Fløgan: Tað er gott at hava vinir – Náttúruhefti “Felags í náttúruni” – Kjakkort til fakfólk og foreldur – Bók “Bamsan hjá Robertu” – Ráð til foreldur (brøv + plakatir) – Postkort – Klisturmerki
text: #000009
text: Bøkurnar “Mín dagur í Vøggustovu” og “Tann lítla bókin um STÓRAR kenslur” hoyra til vøggustovumappuna og fáast til keyps í bókahandlum kring landið.
text: #000011
text: Granskarar hava við jøvnum millumbilum fylgt og eftirmett verkætlanina Betri vinir – Fri for Mobberi. Tí vita vit, at tilfarið riggar og hevur positiv úrslit.
text: #000012
text: 2017 Barnagarðsbørn, ið hava luttikið í átakinum Betri vinir – Fri for Mobberi, vísa í størri mun sínar kenslur, eru virkin í at stuðla góðum sambondum við onnur børn og vaksin, og sýna størri empati.
text: #000013
text: Hetta vísur ein nýggj kanning, ið Rambøll hevur gjørt vegna Mary Fonden og Red Barnet, samstarvsfelagar hjá Barnabata í arbeiðinum ímóti happing.
text: #000014
text: 2011 Ein kanning frá 2011 hjá Fri for Mobberi, har tilvildarligir brúkarar blivu spurdir, vísti m.a., at:
text: #000017
text: 53 % halda, at børnini eru blivin betri at handfara happing 60 % halda, at børnini eru blivin meira hjálpsom ímóti hvørjum øðrum 98 % av teimum spurdu vilja halda fram við at nýta Betri vinir og viðmæla øðrum at gera tað sama.
text: #000018
text: Í Betri vinir hava vit fingið íblástur frá granskingarverkætlanini Exploring Bullying in Schools – eXbus. Betri vinir lýsir happing soleiðis:
text: #000019
text: Happing... – snýr seg um útihýsing frá einum felagsskapi. – fer fram í og rundan um ein bólkafelagsskap, har øll børn hava meira ella minni sjónligar leiklutir. – er sermerkt av útihýsing, ið hendir ferð eftir ferð yvir eitt tíðarskeið og sum heild boðar frá: ”Tú er ikki við her” – kann vera beinleiðis jagstran ella óbeinleiðis útihýsing – og meira ella minni sjónlig. – er treytað av eini valdsójavnvág, har tað er vorðið sosialt góðtikið, at ein ella fleiri eru minni verd enn onnur. – fer fram í einum sosialum samanhangi, sum barnið, ið verður happað, ikki kann draga seg frá. Til dømis í barnagarði, skúla ella frítíðarítrivi.
text: #000020
text: Happingin fer fram í bólkafelagsskapum. Tí skal orsøkin og loysnin ikki bara finnast hjá happaranum ella tí, sum verður happað/ur.
text: #000021
text: Tað er neyðugt at arbeiða við mentanini í felagsskapunum, har børn eru við – í stovnum, í skúlanum og í frítíðini.
text: #000022
text: Granskingin seinastu árini hevur havt við sær eina nýggja sjón á happing. Nú vita vit, at skyldin ikki liggur hjá ávísum børnum, men í mentanini hjá felagsskapunum, sum børnini eru ein partur av.
text: #000024
text: Í heiminum hjá børnum kann kenslan av at hoyra til koma undir trýst, um ikki botnur er lagdur undir ein góðan felagsskap í bólkinum, sum børnini eru í, ella um tann verandi sosiala støðan verður hótt. Tað kann til dømis vera, at lærarin verður skiftur út ella nýggir klassar verða gjørdir.
text: #000028
text: Tolsemið er avgerandi Í ótryggum barnafelagsskapum er tolsemið ikki nóg gott.
text: #000031
text: Í myndatalu kann mann siga, at børnini eru á einum smølum vegi, har øll ansa eftir øllum. Tann, ið traðkar út um, er í vanda fyri at blíva happaður. Í bólkum við nógvum tolsemi er rúm fyri øllum og virðing óansæð evni, útsjónd, persónsmensku og leiklut.
text: #000032
text: Hvør, ið happar og verður happaður, fylgir ikki einum greiðum mynstri. Øll kunnu verða happað.
text: #000033
text: Av somu orsøk kann mann ikki peika eitt barn út og geva viðkomandi skyldina fyri happing. Tað er neyðugt at arbeiða við tolsemi og virðing í øllum barnafelagsskapinum.
text: #000034
text: Niðurstøðan er, at tað finnast ikki ónd børn, bara ónd mynstur.
text: #000035
text: Tað er ikki alt, sum fær vreiði og máttloysi fram hjá børnum, sum er happing.
text: #000036
text: Arging Arging er ikki í sær sjálvum happing.
text: #000038
text: Arging er vanliga tilvildarlig, meðan happing er reglulig. Arging heldur ofta uppat av sær sjálvum. Tað ger happing ikki. Børn og vaksin flest halda, at tað er stuttligt at arga, men tað er treytað av hvat argingin snýr seg um og um argingin er undirskilt av luttakandi pørtum.
text: #000039
text: Í Betri vinir tosa vit um ”at arga til stuttleikar” og ”at arga í álvara”.
text: #000041
text: Tá børn arga til stuttleikar, hava tey tað stuttligt og flenna. Tað er ein máti at hava positivt samband og ger, at tey koma tættari at hvørjum øðrum.
text: #000042
text: Um børn arga í álvara, gera tey onnur kedd og skumpa tey burtur.
text: #000043
text: Ósemjur  Ósemjur eru ein natúrligur partur av menningini hjá børnunum, og tær eru í øllum bólkum.
text: #000044
text: Ein ósemja snýr seg vanliga um ein tvídrátt um ting ella viðurskifti. Børn kunnu t.d. hava ein tvídrátt um at arga ella um hvør sleppur at spæla við súkkluna ella skipa fyri í onkrum spæli.
text: #000045
text: Støðan kann gerast spent og hava við sær klandur og bardagar, tí tað eru kenslur blandaðar uppí, men partarnir eru javnmettir, og tá ósemjan snýr seg um eitt ting, ber til at hjálpa teimum at finna eina loysn.
text: #000046
text: Tað avgerandi er, hvussu ósemjan verður loyst, og at øll børn, ið eru við í ósemjuni, koma út við varðveittari tign. Á hendan hátt kunnu børnini læra og mennast positivt av ósemjum.
text: #000047
text: Fyri at loysa eina ósemju skulu vaksin vera góð at lurta eftir børnunum og hjálpa teimum at seta orð á teirra kenslur.
text: #000048
text: Les meira um hvat happing er í øðrum greinum á hesi síðuni.
text: #000051
text: Besta amboðið ímóti happing og sosialari útihýsing er at stuðla børnum í tollyntum og positivum barnafelagsskapum.
text: #000052
text: Vaksin – foreldur, fakfólk og vaksin, sum í frítíðini arbeiða við børnum – hava avgerandi leiklut sum leiðvísarar og fyrimyndir, tá talan er um sosiala lívið hjá børnunum. Tey eru avgerandi í stríðnum at fyribyrgja happing.
text: #000053
text: Tað snýr seg um miðvíst at uppbyggja og stuðla samanhaldinum millum børn gjøgnum spøl, undirvísing, venjing og sosialt virksemi. Samstundis er tað týdningarmikið at stuðla teimum í at siga frá, tá onkur útihýsir og argar.
text: #000054
text: Betri vinir er námsfrøðiligt tilfar til børn, fakfólk og foreldur, sum arbeiða við at styrkja barnafelagsskapin í vøggustovum, dagrøkt, barnagarðum og skúlum – og sostatt fyribyrgja happing. Nágreiniliga arbeiðir Betri vinir við menningini av virðunum tolsemi, virðing, umsorgan og dirvi í barnabólkum.
text: #000055
text: Sum foreldur hava vit stóra ávirkan á trivnað hjá børnum – eisini hóast vit ikki eru til staðar kropsliga.   Heima við døgurðaborðið eru vit jú við til at seta dám á lagið og mentanina í barnagarðinum og skúlanum. Tí er tað týdningarmikið, at foreldur taka samábyrgd og eru áhugað í øllum barnabólkinum og ikki bara okkara egnu børnum.
text: #000057
text: Um mann fylgir ráðunum hjá Betri vinir – og gjarna kjakast um tey í foreldrabólkinum – er mann væl á veg til at tryggja ein góðan barnafelagsskap, har rúm er fyri øllum børnum.
text: #000059
text: Eggja barni tínum at spæla við ymisk børn, bæði í barnagarðinum og í frítíðini. Tað styrkir og fyribyrgir happing í felagsskapinum hjá børnunum, tá ið tey kenna hvønn annan tvørtur um stovur og aldur.Tá ið tú leggur eyka orku í at gera avtalur við øll – eisini tey, sum barn títt ikki plagar at spæla við – so ert tú við til at tryggja, at øll børn fáa eitt pláss í felags- skapinum.Tosa pent um og við onnur børn, foreldur teirra og um starvsfólkini. Børnini gera sum foreldrini, og um tú er jalig/ur, tá ið talan er um barnagarðin, pedagogarnar, vinirnar og teirra foreldur, so fer barn títt eisini at verða tað. Sig t.d. hey við øll – bæði børn og vaksin – tá ið tú kemur við og eftir barni tínum, og lær teg nøvnini hjá vinunum.Skipa fyri felagstiltøkum fyri øll. Føðingardagar hava nógv at siga fyri børnunum.Tað er skuffandi hjá tí barni, sum ikki verður bjóðað við, og hjá tí barni, sum ikki fær nakrar føðingardagsgestir. Leggið orku í at bjóða allari stovuni – ella allar gentur ella allar dreingir – tá ið tit halda føðingardag ella hava onnur tiltøk, og berið so í bandi, at barn tykkara kann fara, tá ið onnur bjóða.Hjálp barni tínum at bera seg rætt at, um ein vinur er fyri onkrum órættvísum. Børn, sum ikki eru partur av barnahópinum, hava brúk fyri einum sindri av hjálp frá einum vini. Børn, ið hjálpa, troysta og verja onnur, merkja, at tey verða errin av hesum.Vís áhuga fyri talgilda lívinum hjá barni tínum. Børn vita, hvussu tey skulu bera seg at við miðlum, men skilja teir ikki altíð.Tí tørvar teimum vegleiðing frá teimum vaksnu. Ver forvitin og spæl við – og tosa við barn títt um, hvussu vit eisini í talgilda heiminum skulu vísa fyrilit fyri øðrum.Spyr, um barn títt er kett av onkrum. Viðurkenn kenslurnar hjá barni tínum, men minst eisini til, at tað eru fleiri síður av somu søk.Hjálp barni tínum at hugsa, um onnur børn kanska hava upplivað ta somu ósemjuna øðrvísi, og tosa kanska við onnur foreldur, ein lærara ella pedagog, áðrenn tú gert nakað viðvíkjandi eini ósemju.Ver opin og jalig/ur, um onnur fortelja tær um avbjóðingar hjá sínum barni. Tað kann vera torført at fortelja øðrum, at eins barn hevur trupulleikar í vøggustovuni ella í dagrøktini og tí t.d. tørvar eyka hjálp.Tað er lættari, um onnur foreldur lurta eftir.
text: #000060
text: Børnum tørvar góðar vinir, so at tey trívast og menna seg jaliga.Tá ið børn, heilt frá byrjan, læra, hvussu tey kunnu vera góðir vinir, fyribyrgja vit samstundis happing seinni. Sum foreldur kanst tú vera við at varðveita tað góða huglagið í vøggustovuni/dagrøktini.Tú ert týdningarmesta fyrimyndin hjá barni tínum, og vit vita, at tá ið foreldur stuðla felagsskapinum, so sæst tað aftur í mátanum, sum børnini eru saman uppá.
text: #000061
text: Soleiðis hjálpir tú at fyribyrgja happing Vit hava tí gjørt fimm góð ráð, hvussu tú sum foreldur kanst vera við at tryggja, at øll børn – eisini títt barn – kenna seg sum ein part av felagsskapinum.
text: #000062
text: Í samband við at Barnabati fór undir verkætlanina Betri vinir, eitt átak at fyribyrgja happing, vóru stig tikin til at kanna ymisk viðurskifti, ið hava við trivnaðin hjá børnum at gera. Partverkætlanin skal kanna happing á dagstovnaøkinum umframt fáa eina mynd av nyttuni av Betri vinum.
text: #000064
text: Fyrsta spurnablaðið er ment til tess at savna inn vitan, áðrenn starvsfólkini byrja at arbeiða við Betri vinum. Fyrsta kanningin fevnir í høvuðsheitum um, hvørt starvsfólki metir, at happing fer fram á dagstovnaøkinum, hvussu tey skilja og lýsa hugtakið happing, og hvussu tey síggja, at møgulig happing fer fram.
text: #000065
text: Spurt varð eisini um atferð og samskifti hjá starvsfólkum og foreldrum, sum kunnu hugsast at hava ávirkan á happing.
text: #000066
text: Samanumtikið vístu úrslitini frá fyrstu spurnakanningini, at happing fór fram millum børnini, og at hon í mesta mun fór fram sum útihýsan og við at gera mismun vegna vantandi tolsemi og virðing.
text: #000067
text: Happing fer fram millum børnini á føroysku dagstovnunum.Samstarvið millum starvsfólk og foreldur verður mett sum gott.Starvsfólki metir, at til ber at fyribyrgja happing, men teimum vanta greiðar mannagongdir og amboð í handfaringini av happing.
text: #000070
text: Til tykkum, ið arbeiða við verkætlanini Betri vinir, hava vit lagt ymiskt tilfar á okkara heimasíðu. Her eru eitt nú framløgur og myndir. So hvørt sum vit hava nýtt tilfar leggja vit tað á hesa síðuna frítt hjá tykkum at heinta. Tit kunnu eisini fylgja við á Facebook her
text: #000071
text: Stimbra og stuðla kensluligu menningini hjá barninum.
text: #000072
text: 1 Viðurkenn og gev rúm fyri kenslunum hjá tínum barni.
text: #000073
text: 3 Hjálp barninum at skilja hví kenslan tók seg upp.
text: #000075
text: 5 Hjálp barninum at bera seg hóskandi at í samband við kenslur.
text: #000077
text: “Vit ynskja at børn okkara, við hjálp frá foreldrum, námsfrøðingum og lærarum fáa eitt orðaval og ein hugburð har tey lætt og trygt kunnu tosa um tolsemi, dirvi, umsorgan og virðing. Við støði í menning av hesum eginleikum, kunnu vit gera mun, soleiðis at vit verða við til at skapa eina barna- og ungdómsmentan, sum á ein natúrligan hátt útihýsir happing.”
text: #000079
text: Mobning - Viden og verktøjer for fagfolk
text: #000080
text: Tak bókina niður her: Mobning_ebog
text: #000083